CELEX: 62012TN0089
Language: da
Date: 2012-02-17 00:00:00
Title: Sag T-89/12: Sag anlagt den 17. februar 2012 — Repsol YPF mod KHIM — Ajuntament de Roses (R)

28.4.2012   
            
            
               DA
            
            
               Den Europæiske Unions Tidende
            
            
               C 126/19
            
         Sag anlagt den 17. februar 2012 — Repsol YPF mod KHIM — Ajuntament de Roses (R)
   (Sag T-89/12)
   2012/C 126/39
   Stævningen er affattet på spansk
   
      Parter
   
   
      Sagsøger: Repsol YPF, SA (Madrid, Spanien) (ved advokat J. B. Devaureix)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Ajuntament de Roses (Roses (Girona), Spanien)
   
      Sagsøgerens påstande
   
   
               —
            
            
               Sagen antages til prøvelse med alle dens dokumenter og tilsvarende kopier.
            
         
               —
            
            
               De fremlagte beviser antages til behandling under sagen.
            
         
               —
            
            
               Idet der gives medhold i bevisførelsen, annulleres afgørelse truffet den 5. december 2011 af Andet Appelkammer ved Kontoret for Harmonisering i det Indre Marked (Varemærker og Design), og der gives følgelig medhold i registrering af EF-varemærke nr. 7 440 407, »R«, for varer i klasse 25, således som påberåbt indledningsvis, og for varer i klasse 35, for hvilke der blev givet afslag.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Repsol YPF, SA
   
      Det omhandlede EF-varemærke: Figurmærket »R« for varer og tjenesteydelser i klasse 25, 35 og 41 (ansøgning nr. 7440407)
   
      Indehaver af det i indsigelsessagen påberåbte varemærke eller tegn: Ajuntament de Roses
   
      Det påberåbte varemærke eller tegn: Det spanske figurmærke nr. 2593913 for varer og tjenesteydelser i klasse 6, 9, 16, 25 og 35
   
      Indsigelsesafdelingens afgørelse: Medhold i indsigelsen over for visse varer og tjenesteydelser i klasse 25 og 35 og afslag på ansøgningen vedrørende disse varer
   
      Appelkammerets afgørelse: Afslag på klagen
   
      Søgsmålsgrunde: Urigtig anvendelse af artikel 8, stk. 1, litra b), i forordning nr. 207/2009, henset til at der ikke består nogen risiko for forveksling mellem de omtvistede tegn.